Nsonal Weta: Tosdei 18 June
Vanuatu bae i gat wan klaodi kondisen mo janis blong smol ren i save foldaon long ol aelan long Torba Provins.
Vanuatu Meteorology mo Geo-Hazards Dipatmen i talem se mbe long ol nara pat blong kaontri, bae oli kat patli klaodi mo gudfala weta.
Duti Weta Fokasta long Vanuatu Meteorology mo Geo-Harzards Dipatmen i talem se fres win bae i bloa long is mo saotis truaot long grup.
Hem i talem se maximum tempereja long dei blong tedei bae hem i stap long 25 dikri daon long Saot i ko long 30 dikri antap long Not. Minimum tempereja blong tedei long naet bae hem i stap long 19 dikri daon long Saot mo 27 dikri antap long Not.
Long solwora, win spid blong 21 kasem 25 knot wetem solwora we bae i raf long 2.5 mita ova long Noten mo pat blong Sentrol wota. Mo win bae i bloa long is mo saotis wetem spid blong 16 kasem 20 knot mo solwora bae i raf long 2.0 mita long ol nara pat blong kaontri.
eng_Latn tpi_Latn tpi_Latn tpi_Latn tpi_Latn tpi_Latn